Gaten er en av tre hvor navnene er hentet fra «En glad gut» av Bjørnstjerne Bjørnson. Øivind, Marit og gamle Bård skolemester har fått veiene Øivinds vei, Marits vei og Bård skolemesters vei oppkalt etter seg. Her lærer vi om Øyvind som må legge fra seg hovmod og selvgodhet for å lære seg tålmodighet og langsiktighet. Respekt er også et gjennomgangstema, og Bård skolemester fremstår etterhvert som et idealbilde av en lærer som følger den viktige tesen: «Barn kan ikke lære noget av nogen de ikke holder av».